# content
Nei, Farahmand, verken du eller dine norske barn skal kunne remigreres!

Jeg var Chargé d’affaires a.i. ved den norske ambassaden i Teheran i 1987, da du fikk visum til Norge. Din kollega i Arbeiderpartiet, stortingspresident Masud Gharahkhani, fikk visum til Norge samme år.

Det er 38 år siden. Jeg husker ikke din sak spesielt. Og hadde jeg gjort det, ville jeg ikke kommentert den. Men jeg vil påstå at over 80 % av iranerne som fikk visum til Norge og siden søkte asyl og fikk oppholdstillatelse og statsborgerskap, var økonomiske velferdsinnvandrere som ikke kvalifiserte til asyl verken på politisk eller humanitært grunnlag.

Ved ambassaden var vi fullt klar over det omfattende misbruket av asylinstituttet. Som i flere andre land i Midtøsten, hadde det utviklet seg en hel asylindustri med fabrikkerte asylhistorier, falske dokumenter, rådgivning, flybilletter og tilhørende logistikk. En slik asylpakke kostet 3000–5000 dollar i Teheran på slutten av 1980-tallet. Den koster omtrent 10.000 dollar i dag.

Vi rapporterte om det tilbake til UD og UDI ved flere anledninger, men det ble fullstendig neglisjert av politisk og administrativ ledelse. Vi ble faktisk instruert om å la være å bry oss. Faktum er imidlertid at langt de fleste iranere som har fått asyl i Norge, har fått asyl på falskt grunnlag.

Når du nå går ut i Klassekampen og betegner idéen om remigrasjon som «absurd» og etterlyser et borgerlig «flomvern» mot slike krav, ser du åpenbart gjennom fingrene med det faktum at de fleste ikke-vestlige asylsøkerne i Norge er økonomiske velferdsinnvandrere som har kommet hit på falske premisser.

Du ser åpenbart bort fra at en av hovedintensjonene bak FN-charteret og asylinstituttet, i tillegg til å gi vern til flyktninger som trenger det av politiske eller humanitære grunner, er at migrantene skal vende tilbake til hjemlandet så snart forholdene tillater det, av minst tre gode grunner:

For det første for at ikke hjemlandet skal tappes for humankapital. Dernest for at asylantene ikke skal ligge vertslandet unødig til byrde. Og dessuten for at ikke asylinstituttet selv skal undergraves og gjøre det vanskeligere for dem som virkelig trenger asyl.

Derfor praktiseres det allerede i dag remigrasjon, riktignok i svært begrenset omfang. Myndighetene kaller det «assistert retur». I 2016, som er det siste året SSB oppgir tall fra, ble det returnert 1456 asylsøkere som hadde fått avslag på asyl, de fleste til Afghanistan og Iran.

Som om ikke dét var nok, er det et faktum at den ikke-vestlige innvandringen koster norske skattebetalere flere hundre milliarder kroner årlig som en følge av den lave yrkesdeltakelsen, det høye forbruket av sosiale ytelser og den økte belastningen på samfunnsmessig infrastruktur som en følge av befolkningsøkningen som medfølger masseinnvandringen.

Den økonomiske velferdsinnvandringen fra disse landene har skutt fart de siste ti årene og utgjør et stadig voksende samfunnsproblem som er i ferd med å vokse velferdsstaten og den norske samfunnsmodellen over hodet. Det er ikke eldrebølgen, men den ikke-vestlige innvandringen som truer velferdsstaten.

I 1980 utgjorde innvandrere 2 % av befolkningen i Norge. I dag utgjør innvandrerbefolkningen 22 %, hvorav de ikke-vestlige innvandrerne er den største og raskest voksende gruppen. Den er i dag på 510.000–695.000 personer, tilsvarende 12 % av totalbefolkningen.

Det er tabu å si det, men det er snakk om velferdsinnvandring, masseinnvandring og befolkningsutskiftning dersom nåværende innvandringspolitikk opprettholdes.

Sysselsettingsgraden for de ikke-vestlige innvandrerne er omkring halvdelen av hva den er for restbefolkningen. De sosiale ytelsene er tilsvarende høye. 7 av 10 trygdekroner går til innvandrerne. Påstandene om at de fleste er legitime asylanter og at vi trenger den ikke-vestlige innvandringen på grunn av eldrebølgen, er rent oppspinn.

Selv representerer du åpenbart et unntak som velintegrert innvandrer og netto bidragsyter til det landet som så sjenerøst har tatt imot deg. Ære være deg for dét! Hadde jeg stemt på Høyre – noe jeg aldri mer kommer til å gjøre –, hadde jeg stemt på deg som ny partileder.

Og du er selvsagt ikke alene. Det er flere velintegrerte ikke-vestlige innvandrere. Noen er kommet på riktige premisser, som reelle asylanter. Men mange er kommet på falske premisser. Og mange utnytter den norske velferdsstaten og ønsker ikke å la seg integrere.

Det er få eller ingen, som mener at det skal foretas massedeportasjon av slike innvandrere basert på etnisitet.

Det er få eller ingen som mener at en velintegrert innvandrer som deg skal returneres, også dersom asylinstituttet skulle ha vært misbrukt for 38 år siden, noe jeg formoder ikke er tilfellet for ditt vedkommende. Det er ingen som mener at dine norske barn skal kunne remigreres til Iran. Dette er en oppkonstruert problemstilling.

Men det er mange som mener, slik også du åpenbart gjør i intervjuet i KK, at de som har kommet til Norge på falskt grunnlag, og som utnytter den norske velferdsstaten, bør ettergås på individuelt og ikke på etnisk grunnlag, og eventuelt sendes tilbake til sine hjemland.

Jeg er enig med deg, og jeg tror de fleste er enige i at kriminelle og migranter uten lovlig opphold, de som har jukset seg til statsborgerskap og som ikke ønsker å la seg integrere og bidra til fellesskapet, skal sendes tilbake dit de kom fra.

Det er en vanskelig debatt med hensyn til hva kriteriene for remigrasjon bør være. Men det er en debatt vi bør ta, i stedet for å etablere et «borgerlig flomvern» mot denne viktige og vanskelige debatten, slik du gir uttrykk for i KK.

Dette er en debatt som kommer til å tvinge seg frem uansett, etter hvert som velferdsstaten blir satt under stadig sterkere press.

Øystein Steiro Sr.

# contentMap.nb
Nei, Farahmand, verken du eller dine norske barn skal kunne remigreres!

Jeg var Chargé d’affaires a.i. ved den norske ambassaden i Teheran i 1987, da du fikk visum til Norge. Din kollega i Arbeiderpartiet, stortingspresident Masud Gharahkhani, fikk visum til Norge samme år.

Det er 38 år siden. Jeg husker ikke din sak spesielt. Og hadde jeg gjort det, ville jeg ikke kommentert den. Men jeg vil påstå at over 80 % av iranerne som fikk visum til Norge og siden søkte asyl og fikk oppholdstillatelse og statsborgerskap, var økonomiske velferdsinnvandrere som ikke kvalifiserte til asyl verken på politisk eller humanitært grunnlag.

Ved ambassaden var vi fullt klar over det omfattende misbruket av asylinstituttet. Som i flere andre land i Midtøsten, hadde det utviklet seg en hel asylindustri med fabrikkerte asylhistorier, falske dokumenter, rådgivning, flybilletter og tilhørende logistikk. En slik asylpakke kostet 3000–5000 dollar i Teheran på slutten av 1980-tallet. Den koster omtrent 10.000 dollar i dag.

Vi rapporterte om det tilbake til UD og UDI ved flere anledninger, men det ble fullstendig neglisjert av politisk og administrativ ledelse. Vi ble faktisk instruert om å la være å bry oss. Faktum er imidlertid at langt de fleste iranere som har fått asyl i Norge, har fått asyl på falskt grunnlag.

Når du nå går ut i Klassekampen og betegner idéen om remigrasjon som «absurd» og etterlyser et borgerlig «flomvern» mot slike krav, ser du åpenbart gjennom fingrene med det faktum at de fleste ikke-vestlige asylsøkerne i Norge er økonomiske velferdsinnvandrere som har kommet hit på falske premisser.

Du ser åpenbart bort fra at en av hovedintensjonene bak FN-charteret og asylinstituttet, i tillegg til å gi vern til flyktninger som trenger det av politiske eller humanitære grunner, er at migrantene skal vende tilbake til hjemlandet så snart forholdene tillater det, av minst tre gode grunner:

For det første for at ikke hjemlandet skal tappes for humankapital. Dernest for at asylantene ikke skal ligge vertslandet unødig til byrde. Og dessuten for at ikke asylinstituttet selv skal undergraves og gjøre det vanskeligere for dem som virkelig trenger asyl.

Derfor praktiseres det allerede i dag remigrasjon, riktignok i svært begrenset omfang. Myndighetene kaller det «assistert retur». I 2016, som er det siste året SSB oppgir tall fra, ble det returnert 1456 asylsøkere som hadde fått avslag på asyl, de fleste til Afghanistan og Iran.

Som om ikke dét var nok, er det et faktum at den ikke-vestlige innvandringen koster norske skattebetalere flere hundre milliarder kroner årlig som en følge av den lave yrkesdeltakelsen, det høye forbruket av sosiale ytelser og den økte belastningen på samfunnsmessig infrastruktur som en følge av befolkningsøkningen som medfølger masseinnvandringen.

Den økonomiske velferdsinnvandringen fra disse landene har skutt fart de siste ti årene og utgjør et stadig voksende samfunnsproblem som er i ferd med å vokse velferdsstaten og den norske samfunnsmodellen over hodet. Det er ikke eldrebølgen, men den ikke-vestlige innvandringen som truer velferdsstaten.

I 1980 utgjorde innvandrere 2 % av befolkningen i Norge. I dag utgjør innvandrerbefolkningen 22 %, hvorav de ikke-vestlige innvandrerne er den største og raskest voksende gruppen. Den er i dag på 510.000–695.000 personer, tilsvarende 12 % av totalbefolkningen.

Det er tabu å si det, men det er snakk om velferdsinnvandring, masseinnvandring og befolkningsutskiftning dersom nåværende innvandringspolitikk opprettholdes.

Sysselsettingsgraden for de ikke-vestlige innvandrerne er omkring halvdelen av hva den er for restbefolkningen. De sosiale ytelsene er tilsvarende høye. 7 av 10 trygdekroner går til innvandrerne. Påstandene om at de fleste er legitime asylanter og at vi trenger den ikke-vestlige innvandringen på grunn av eldrebølgen, er rent oppspinn.

Selv representerer du åpenbart et unntak som velintegrert innvandrer og netto bidragsyter til det landet som så sjenerøst har tatt imot deg. Ære være deg for dét! Hadde jeg stemt på Høyre – noe jeg aldri mer kommer til å gjøre –, hadde jeg stemt på deg som ny partileder.

Og du er selvsagt ikke alene. Det er flere velintegrerte ikke-vestlige innvandrere. Noen er kommet på riktige premisser, som reelle asylanter. Men mange er kommet på falske premisser. Og mange utnytter den norske velferdsstaten og ønsker ikke å la seg integrere.

Det er få eller ingen, som mener at det skal foretas massedeportasjon av slike innvandrere basert på etnisitet.

Det er få eller ingen som mener at en velintegrert innvandrer som deg skal returneres, også dersom asylinstituttet skulle ha vært misbrukt for 38 år siden, noe jeg formoder ikke er tilfellet for ditt vedkommende. Det er ingen som mener at dine norske barn skal kunne remigreres til Iran. Dette er en oppkonstruert problemstilling.

Men det er mange som mener, slik også du åpenbart gjør i intervjuet i KK, at de som har kommet til Norge på falskt grunnlag, og som utnytter den norske velferdsstaten, bør ettergås på individuelt og ikke på etnisk grunnlag, og eventuelt sendes tilbake til sine hjemland.

Jeg er enig med deg, og jeg tror de fleste er enige i at kriminelle og migranter uten lovlig opphold, de som har jukset seg til statsborgerskap og som ikke ønsker å la seg integrere og bidra til fellesskapet, skal sendes tilbake dit de kom fra.

Det er en vanskelig debatt med hensyn til hva kriteriene for remigrasjon bør være. Men det er en debatt vi bør ta, i stedet for å etablere et «borgerlig flomvern» mot denne viktige og vanskelige debatten, slik du gir uttrykk for i KK.

Dette er en debatt som kommer til å tvinge seg frem uansett, etter hvert som velferdsstaten blir satt under stadig sterkere press.

Øystein Steiro Sr.